Cumpărăturile: cât timp și energie economisești dacă achiți fără numerar?
Goana după cumpărături în perioada sărbătorilor transformă cumpărăturile într-o adevărată aventură pentru fiecare moldovean. Pregătirea mesei de sărbătoare prinde toată lumea într-un maraton al cumpărăturilor, care vine la pachet cu stres, nervi și mult timp pierdut prin magazine.
Fie că alegi să plătești pentru coșul de cumpărături cu telefonul, cardul bancar, portofelele electronice sau alte dispozitive smart, achitarea #FărăCash este soluția perfectă pentru o gestionare mai bună a timpului, și îți oferă și alte beneficii. Pentru că:
- plățile digitale îți oferă libertatea de a achita rapid și sigur, direct de la casele de autodeservire sau prin intermediul dispozitivelor tale mobile;
- utilizarea plăților fără numerar nu doar elimină necesitatea de a căuta restul potrivit în portofel, dar și reduce timpul petrecut așteptând la cozi;
- cu ajutorul caselor de autodeservire disponibile în multe rețele comerciale, ai control complet asupra ritmului tău de cumpărături și poți naviga prin magazin pentru a alege cu grijă fiecare produs;
- poți să beneficiezi și de cashback, care presupune obținerea unui bonus în bani, de obicei într-un anumit procent din valoarea totală a tranzacției, pentru fiecare plată fără numerar.
Mai mult, de sărbători poți alege să-ți faci cumpărăturile online. Magazinele din Moldova îți pun la dispoziție o varietate mare de produse, pe care le poți cumpăra de la distanță. De altfel, studiile de marketing internaționale arată că între 15-30 de minute pot fi economisite la fiecare sesiune de cumpărături online. Care îți permit:
- să eviți aglomerația din magazine și cozile de la casele de marcat;
- să economisești timp și energie, mai ales atunci când ai o listă lungă de produse și puțin timp la dispoziție;
- să-ți faci cumpărăturile oricând, la orice oră, fără a fi nevoit să te deplasezi până la un magazin fizic. Această flexibilitate îți permite să gestionezi mai eficient timpul și energia, fără a trebui să stai în trafic;
- să accesezi cu doar câteva clicuri o varietate largă de produse chiar de acasă, fără a fi constrâns de orarul sau de amplasarea fizică a magazinului;
Indiferent în ce mod alegi să faci shopping, atât cumpărăturile online, cât și cele fizice, îți oferă o serie de avantaje. În timp ce online ai mai multă flexibilitate și-ți extind zona de confort, fizic poți analiza mai bine fiecare produs pe care îl alegi. Important este să plătești #FărăCash.
Despre Campania #FărăCash
În cadrul campaniei de comunicare #FărăCash, moldovenii sunt încurajați să efectueze mai des plăți digitale și să le adopte în rutina zilnică. Pe lângă economisirea timpului și energiei, plățile digitale au o serie de avantaje: posibilitatea de a efectua tranzacții oricând și oriunde, securizarea tranzacțiilor, automatizarea plăților (achitarea lunară automată a facturilor și abonamentelor), conveniența ș.a.
Campania #FărăCash, organizată de Asociația Băncilor din Moldova (ABM) în parteneriat cu sistemul internațional de plăți Visa și cu sprijinul Proiectului Tehnologiile Viitorului în Moldova, finanțat de USAID, Suedia și Marea Britanie, vizează informarea populației despre beneficiile plăților fără numerar. Scopul campaniei este de a promova utilizarea plăților digitale ca metodă de plată principală și de a încuraja adoptarea acestora în activitățile zilnice ale moldovenilor.